Diari Oficial de la Generalitat Valenciana


Sumari del DOGV 1959, del 08-02-1993 (1993/827103)

ORDRE de 27 de gener de 1993, de la Conselleria de Treball i Afers Socials, per la qual convoca ajudes per a la integració laboral de persones amb minusvàlia.
--------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/01/27/(1)/dof/vci/html**

### Dades del document

Número de DOGV
:   1959

Data del DOGV
:   08-02-1993

Secció del DOGV
:   DISPOSICIONS GENERALS

Número del document
:   1993/827103


Data del document
:   27-01-1993

Organisme emissor
:   Conselleria de Treball i Afers Socials

Tipus de document
:   Ordre

Correcció d'errades

Anàlisi jurídica

Ordre de 27 de gener de 1993, de la Conselleria de Treball i Afers Socials, per la qual convoca ajudes per a la integració laboral de persones amb minusvàlua.  
Anualment s'han vingut publicant les ordres que desplegaven i regulaven les ajudes establertes per facilitar la integració laboral de les persones minusvàlides. Totes elles tenien com a element comú el seu substrat, essent les diferències de tipus procedimental buscant sempre la resposta més àgil i adequada a les necessitats de les persones que s'introdueixen al sempre difícil, però tanmateix gratificant, món de la integració.  
L'ordre que per a l?exercici 1993 s'aprova, observa notables diferències al seu contingut respecte a les anteriors, tant de caràcter procedimental conseqüència lògica de la pròxima entrada en vigor de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, com de modalització de les ajudes.  
Així, en ordre al moment de petició de les ajudes pels qui desitgen iniciar una activitat per compte propi se'ls hi permet l'opció de, o bé sol·licitar-les amb caràcter previ a l'inici, amb el qual aquells que condicionaven l'obertura d'un negoci a la concessió de les ajudes tenen la certesa de la seua aprovació o no i, en conseqüència, adopten la decisió oportuna amb ple coneixement, o bé poden emprendre dita activitat i instar les ajudes en el termini màxim de tres mesos d'acord amb el que indica l'article onzè.  
En ordre a l'agilitat de tramesa d'expedients s'han unificat els terminis i forma de requeriment de documentació a fi d'evitar ajornaments que en determinades dates podrien esdevenir en la impossibilitat de concessió dins de l'exercici de les ajudes sol·licitades.  
D'altra banda la necessària seguretat jurídica que deu presidir els actes de l'administració i les garanties per als administrats s'han regulat minuciosament tant en el procediment com en la indicació de la documentació a presentar.  
Finalment, cal destacar, com a resposta a una vella aspiració del sector, la possibilitat de facilitar la reconversió dels centres o la millora dels processos productius pertinents, en alguns casos per l?obsolescència dels mitjans de producció o per la indefugible necessitat d'incrementar els índexs de productivitat, com a factor que coadjuve al manteniment dels llocs de treball, sense que aquestes inversions tinguen una incidència immediata en la creació d'ocupació, tot i que insistim, el seu objectiu es procurar l?estabilitat dels llocs de treball als centres especials d'ocupació.  
En virtut d'això, i fent ús de les facultats que em confereix la Llei 5/1992, de 30 de desembre, de Govern Valencià, i del Decret 18/1992, de 3 de Febrer, del Govern Valencià, pel qual aprova el Reglament Orgànic i Funcional de la Conselleria de Treball i Afers Socials (DOGV de 13.02.92),  
ORDENE  
Article primer Objectiu i ajudes  
Establir, en l?àmbit de la Comunitat Valenciana, un programa dirigit a promoure i facilitar la integració laboral de les persones amb núnusvàlua a través de diverses ajudes que possibiliten la viabilitat i estabilitat de projectes generadors de llocs de treball a ocupar per persones afectades de qualsevol mena de minusvàlua i l?estabilitat dels llocs ja creats.  
A aquests efectes les ajudes es podran destinar a:  
a) Creació de llocs de treball en centres especials d'ocupació.  
b) Manteniment dels llocs indicats en l'apartat anterior.  
c) Facilitar l?establiment com a treballadors/es autònoms/es o pel seu compte de persones que essent minusvàlids/es romanguen en situació de desocupació.  
La concessió i quantia de les ajudes regulades en aquesta ordre restaran condicionades, a més del compliment dels requisits que en cada cas s'indiquen, per l'existència de crèdit pressupostari habilitat amb aquella finalitat, pels pressupostos de la Generalitat Valenciana vigents a cada exercici.  
Creació de llocs de treball  
Article segon. Centres especials d'ocupació  
Les ajudes previstes en aquest article tenen com a finalitat recolzar projectes generadors d'ocupació, de caràcter estable, per a treballadors/es minusvàlids/es, mitjançant la creació o ampliació de centres especials d'ocupació.  
Amb aqueix fi es podran concedir les ajudes següents:  
1. Subvencions a la contractació, en casos de projectes de reconegut interès social en què la inversió en actius fixos siga un element de raonable consideració.  
2. Subvencions per a la reducció parcial d'interessos, de fins a 6 punts, dels préstecs que s'obtinguen de les entitats de crèdit que tinguen subscrit a tal efecte conveni amb la Conselleria de Treball i Afers Socials o, si no hi ha, amb el Ministeri de Treball i Seguretat Social.  
Els préstecs tindran com a finalitat el finançament dels projectes indicats en l?epígraf anterior, i seran condicions i característiques les vigents en cada moment en els esmentats convenis.  
3. Subvencions per assistència tècnica, entenent-se per tal les destinades a assessorament i/o formació empresarial, realització d'estudis de mercat, organització i viabilitat, elaboració i redacció de projectes i en general totes les accions que tendesquen a afavorir la viabilitat de la iniciativa empresarial.  
L'assistència tècnica podrà ser atorgada en procediment incoat d'ofici, quan l?estudi de l?expedient així ho aconselle, o concedida a instància de part-  
L'import de la subvenció no podrà superar el 80% del cost de l'assistència tècnica quan es concedesca a instància de part, i podrà assolir la totalitat si fos incoada d'ofici.  
Les subvencions assenyalades en l'apartat anterior no podran superar en còmput global la quantia de dos milions (2.000.000) de pessetes per lloc de treball a crear, llevat de casos degudament motivats.  
4. En aquells centres en els quals, per l'activitat econòmica a desenvolupar, o per la classe o grau de minusvàlua dels/les treballadors/es que en ells s'integren, calgués un pla formatiu especial, es podran concertar, inicialment, contractes de treball per a la formació, de fins un any de durada. Idèntica opció es penetrà als centres, cas d'ampliació de plantilla.  
Transcorregut el termini de durada d'aquests contractes hauran de transformar-se en contractes de durada indefinida sense que, en cap cas, puguen ser coberts els llocs de treball mitjançant nous contractes de formació.  
Article tercer Ocupació autònoma  
Els minusvàlids en situació de desocupació que desitgen establir-se com a treballadors/es autònoms/es o pel seu compte podran accedir a les ajudes següents:  
1. Subvencions de 500.000 pessetes que contribuesquen a garantir uns ingressos durant l?inici de l'activitat laboral.  
2. Subvencions per tal de reduir interessos segons allò assenyalat a l'epígraf 1.2 de l'article segon.  
Manteniment de llocs de treball  
Article quart. Subvencions del cost salarial  
Els centres especials d'ocupació amb el fi de facilitar el manteniment dels llocs de treball, podran obtenir les ajudes següents:  
1. Subvencions del cost salarial, per un import màxim del 50% del salari mínim interprofessional vigent en cada moment, corresponents als llocs de treball ocupats per minusvàlids/es en règim de jornada laboral ordinària.  
Les subvencions corresponents als llocs de treball ocupats per persones amb minusvàlua que tinguen subscrit un contracte de treball d'acord amb el que indica l'article 2.4 experimentaran una reducció proporcional a la jornada laboral pactada.  
Quan un treballador/a es trobe en situació d'incapacitat laboral transitòria i el centre complemente la seua retribució fins el 100 per 100 de la base reguladora, aquest serà creditor de l'ajuda salarial en la part proporcional a l?esmentat complement.  
2. Bonificació de la totalitat de la quota empresarial de la seguretat social, inclosa la corresponent a les contingències d'accidents de treball i malaltia professional i quotes de recaptació conjunta.  
Aquestes bonificacions seran deduïdes directament pels centres especials d'ocupació de les quotes a lliurar mensualment a la seguretat social, d'acord amb la normativa vigent en aquesta matèria.  
Article cinqué. Altres subvencions al manteniment  
Els centres especials d'ocupació a fi d'emprendre determinades actuacions orientades a la consecució del manteniment del nivell d'ocupació i facilitar la seua estabilitat podran accedir a:  
1. Subvencions per a l'adaptació de llocs de treball supressió de barreres arquitectòniques amb un límit del 80% del valor obtingut amb l'aplicació de la quantia de 500.000 pessetes al nombre de treballadors/es minusvàlids/es que formen part de la plantilla del centre.  
2. Subvencions per una sola vegada destinades a sanejar i equilibrar financerament i pressupostària el centre en els termes i condicions previstos en el Decret 2273185, de 4 de desembre, pel qual s'aprova el Reglament dels Centres Especials d'Ocupació, i en l?Ordre Ministerial de 21 de febrer de 1986.  
3. Subvencions per assistència tècnica destinada primordialment a:  
a) Contractació de personal de direcció, tècnic i/o de suport terapèutic.  
b) Auditories o informes econòmics.  
c) Qualssevulla altres que tinguen com a finalitat elevar els nivells de productivitat i rendibilitat, i també procurar la prestació de serveis d'ajust personal i social que requeresquen els/les treballadors/es minusvàlids/es.  
4. Aquells centres que per a garantir el manteniment del nivell d'ocupació o per a incrementar la productivitat requeresquen ampliar la seua capacitat productiva o emprendre projectes de modernització sense tenir una incidència immediata en la creació de nous llocs de treball, podran accedir a una subvenció que facilite les inversions necessàries amb el límit del 80% del seu cost o dos milions de pessetes per lloc de treball mantingut.  
Requisits i procediment  
Article sisé. Subvencions per creació de llocs de treball. Requisits  
1. Per tal d'accedir a les ajudes establertes per l'article segon, les persones que promoguen o siguen titulars dels centres especials d'ocupació hauran d'acreditar respecte del projecte presentat:  
- Viabilitat tècnica, econòmica i financera.  
- Creació d'ocupació de caràcter estable.  
- Els llocs de treball, la creació dels quals se subvencione, hauran de ser coberts per minusvàlids/es aturats/ades inscrits/tes a les oficines d'ocupació.  
- En el supòsit de creació d'un centre especial d'ocupació promogut per alguna entitat que ja exercís alguna activitat de tipus econòmic, aquest haurà d'acreditar trobar-se al corrent en el compliment de les seues obligacions amb la Hisenda Pública i amb la Seguretat Social.  
2. Els/les qui sol·liciten les ajudes per a l?establiment com treballadors/es autònoms/es per compte propi hauran de tenir els requisits següents:  
- Haver obtingut la qualificació de minusvàlid/da.  
- Trobar-se en situació de desocupació i inscrits/es en l?oficina d'ocupació al moment de petició de les ajudes sense perjudici del que disposa l'article 1.1.  
Article setè. Ajudes per al manteniment de llocs de treball. Requisits  
1. Per tal d'accedir a les ajudes salarials i bonificació de les quotes de seguretat social indicades en l'article quart, els centres especials d'ocupació hauran d'estar al corrent en el compliment de les seues obligacions amb la Seguretat Social i en el pagament de les retribucions als treballadors pels què es sol·licita la subvenció.  
2. Els titulars de centres especials d'ocupació que sol·liciten les ajudes previstes en l'article cinquè, hauran, a més d'allò indicat en el punt anterior, acreditar de forma indubtable la seua necessitat. Als supòsits contemplats als números 2 i 4, serà requisit imprescindible la presentació d'un estudi econòmic que avale la pertinència d'aquestes ajudes.  
Article vuitè. Requisits comuns per a les ajudes que preveuen els articles segon, quart i cinquè  
1. Els centres especials d'ocupació que insten les ajudes indicades hauran de tenir, a més dels assenyalats en els articles precedents, els requisits següents:  
- Estar qualificats i inscrits en el registre administratiu creat per Ordre de la Conselleria de Treball i Seguretat Social, de 10 d'abril de 1986. En el supòsit que el centre es trobe sotmès a expedient de desqualificació, no podrà instar sol·licitud de les ajudes previstes en aquesta ordre.  
- Haver realitzat, si escau, la justificació documental d'acord amb l'article cinquè de l'Ordre de 10 d'abril de 1986 citada.  
Article nové. Procediment i documentació. Sol·licituds  
1. Les sol·licituds es presentaran, per triplicat exemplar, en els models que a l?efecte editarà la Conselleria de Treball i Afers Socials, acompanyant-hi la documentació que a l'article desè s'indica.  
La presentació haurà d'efectuar-se davant la direcció territorial de Treball corresponent per raó del domicili, sense perjudici d'allò previst en les lleis procedimentals.  
2. Les persones interessades podran formalitzar les sol·licituds mitjançant representant, cas en el qual haurà d'acreditar-se fefaentment aquesta representació. La manca o insuficiència de l'acreditació no impedirà que es tinga per formalitzada la sol·licitud sempre que s'aporte aquella o se subsane el defecte en el termini de 10 dies.  
3. Les direccions territorials instruiran l?oportú expedient i verificaran la documentació aportada. Quan aquesta estiga incompleta, es requerirà els/les interessats/ades perquè en un termini de 10 dies, subsanen els defectes o acompanyen els documents preceptius, amb l'advertiment que, si no ho fan, perdran els drets de la seua petició i s'arxivarà sense més tràmit, tret de causa de forja major degudament justificada.  
4. No obstant el que s'assenyala en el punt anterior, quan la petició de subvenció corresponga a les ajudes previstes en els articles segon i cinqué, la instrucció de l?expedient correspondrà a la Direcció General d'Ocupació i Cooperació.  
5. Completat l?expedient, serà tramés a la Direcció General d'Ocupació i Cooperació.  
Article deu. Documentació  
D'acord amb el que indica l'article 9.1 i per a l'acreditació dels requisits establerts en els articles sisè i setè, la documentació que preceptivament haurà d'acompanyar les peticions de subvencions serà:  
a) Ajudes per a la creació de llocs de treball.  
- Identificació del/de la promotor/a o representant, en el cas de centre especial d'ocupació de nova creació.  
- Acreditació del compliment dels deures davant la Hisenda Pública i la Seguretat Social.  
- Memòria i projecte d'inversions, així com les fonts de finançament.  
- Factures proforma o pressupostos de les inversions a realitzar.  
- Relació de treballadors/es a contractar, dels quals haurà d'acreditar-se la seua situació de minusvàlua i situació de desocupació.  
- Si escau, certificat d'aprovació del préstec subvencionat.  
b) Ajudes per a l'autoocupació.  
- Memòria relativa a l'activitat a realitzar, amb indicació d'inversions projectades i fonts de finançament.  
- Certificat de qualificació de minusvàlua.  
- Targeta de demanda d'ocupació.  
- En el supòsit d'haver iniciat l'activitat prèviament a la sol·licitud d'ajudes haurà d'aportar-se la declaració d'alta a l?Impost d'Activitats Econòmiques i resolució d'alta en el Règim Especial de Treballadors Autònoms.  
- Certificat d'aprovació del préstec subvencionable, si escau.  
- Acreditació del compliment dels deures davant la Hisenda Pública i la Seguretat Social  
c) Ajudes per al manteniment dels llocs de treball. Costos salarials.  
- Relació nominativa del personal minusvàlid pels llocs de treball dels quals se sol·licita subvenció.  
- Justificació de les retribucions percebudes pels/les treballadors/es en el més anterior a la data de presentació de les sol·licituds.  
- En el supòsit de treballadors/es contractats/ades temporalment hauran d'aportar-se els contractes de treball, informes d'alta en la Seguretat Social i l?acreditació de la seua condició de minusvàlua i situació de desocupació.  
d) Altres ajudes al manteniment.  
- Memòria relativa a l?objecte de la subvenció.  
- Acreditació de la personalitat, si escau, i dels costos que comporte l'acció.  
En general, en tota petició de subvenció, bé siga per creació de llocs de treball, per autoocupació, o per assistència tècnica prestada per persones físiques, haurà d'identificar-se la personalitat dels subjectes mitjançant l'aportació de còpia dels documents nacionals d'identitat.  
Article onze. Termini de presentació  
1. Per la sol·licitud d'ajudes per creació de llocs de treball en centres especials d'ocupació, i establiment com a treballadors/es autònoms/es, el termini de presentació finalitzarà el 30 de setembre de 1993.  
En aquest últim supòsit la sol·licitud podrà instar-se bé abans de l'inici de l'activitat o en el termini màxim de tres mesos des d'aquell.  
2. Les sol·licituds d'ajudes per al manteniment de llocs de treball en centres especials d'ocupació, indicades en els articles quart i cinquè hauran de formalitzar-se en el més de febrer, tret del cas que el centre no haja iniciat encara les seues activitats, cas en qual el termini màxim per a la petició d'aquestes ajudes serà d'un mes a partir d'aqueix moment.  
A aquests efectes s'entendrà com inici de les activitats del centre la data d'inscripció en el sistema de la Seguretat Social.  
3. Rebudes les sol·licituds es procedirà al seu estudi i al de la documentació que haurà d'acompanyar-les. Quan la sol·licitud no reunesca els requisits assenyalats en l'article 70 de la Llei de Règim Jurídic de les Administracions Públiques i del Procediment Administratiu Comú o no s'acompanye de la documentació que d'acord amb aquesta ordre resulte exigible, es requerirà l?interessat perquè en el termini de 10 dies, repare la falta o adjunte els documents preceptius, amb indicació que, si no ho fa, perdrà els drets de la seua petició i s'arxivarà l?expedient sense més tràmit.  
Article dotze. Resolució, pagament i recursos  
1. El termini màxim per a tramitar i per a resoldre els expedients serà de 6 mesos comptadors des de la data d'acabament del termini de presentació de les sol·licituds fixat en aquesta ordre, i s'entendran desestimades aquelles ajudes sol·licitades pel transcurs de l?esmentat període de temps sense que es produesca resolució expressa.  
2. Escau al Conseller de Treball i Afers Socials, a proposta del Director General d'Ocupació i Cooperació, la resolució de les sol·licituds d'ajudes regulades en aquesta ordre.  
La resolució dictada haurà d'indicar la forma de pagament de la subvenció concedida i la seua justificació, sempre d'acord amb el que disposa el Decret 192/1989, de 22 de desembre, del Consell de la Generalitat Valenciana.  
També, en aquesta resolució, es podrà exigir la constitució de garanties reals o personals en favor de la Generalitat Valenciana a fi de preservar el que s'hi estableix i la correcta aplicació de les ajudes percebudes.  
3. Quan es tracte de subvencions financeres, el pagament d'aquestes es realitzarà mitjançant endossament a l'entitat de crèdit que hagués concedit el préstec objecte de subvenció al beneficiari, per tal d'amortitzar el principal fins on arribe.  
4. Contra la resolució, expressa o presumpta, que exhaurirà la via administrativa, es podrà formular recurs contenciós administratiu, amb la prèvia comunicació a la conselleria de la intenció d'interposar l?esmentat recurs. Quan la resolució siga presumpta, per interposar el recurs caldrà, a més, que l?interessat acredite l'eficàcia de l'acte presumpte d'acord amb el que disposa l'article 44 de la Llei 30/1992, de Règim Jurídic de les Administracions Públiques i de Procediment Administratiu Comú.  
Article tretze. Revisió d'expedients  
L'incompliment de qualsevol condició, terme o forma prevista en aquesta ordre, o l'específicament determinat en la corresponent resolució de concessió, serà motiu. suficient per resoldre totalment o parcial, la subvenció atorgada, amb l'exigència de reintegrament de les quantitats indegudament percebudes i de l'interès de demora, si escau, des del moment del pagament de la subvenció. En tot cas, caldrà l'obertura d'expedient on es donarà audiència als interessats.  
DISPOSICIONS TRANSITORIES  
Primera  
Els procediments en sol·licitud de les ajudes establertes en aquesta ordre iniciats amb anterioritat a l'entrada en vigència de la Llei de Règim Jurídic de les Administracions Públiques i del Procediment Administratiu Comú de 26 de novembre de 1992, es regiran per la Llei de Procediment Administratiu vigent, de 17 de Juliol de 1958.  
Segona  
Les sol·licituds de subvenció que es presenten amb anterioritat a l'entrada en vigència d'aquesta ordre, es resoldran de conformitat amb el que s'hi disposa.  
Tercera  
Per als/les minusvàlids/es aturats/des que haguessen iniciat la seua activitat en el termini comprés entre l'1 de gener de 1993 i l?entrada en vigència de la present ordre, el termini de tres mesos expressat en l'apartat primer de l'article onzè, començarà a comptar des d'aquesta última.  
DISPOSICIONS FINALS  
Primera  
Queda derogada l?Ordre de la Conselleria de Treball i Afers Socials, de 28 de febrer de 1992 (DOGV 01.04.92).  
Segona  
Aquesta ordre vigirà l?endemà de la publicació en el Diari Oficial de la Generalitat Valenciana; no obstant això, tindrà efectes des de l'1 de gener de 1993.  
València, 27 de gener de 1993.  
El Conseller de Treball i Afers Socials,   
MARTIN SEVILLA JIMENEZ


Còpia Permalink ELI